(R. M. ) ●  „Un document pe care Ministerul Apărării Naționale (MApN) l-a declasificat luna trecută arată că, din dispoziția Guvernului, Armata i-a hrănit și echipat pe minerii implicați în evenimentele din 13-15 iunie 1990“ – așa începe materialul semnat de Codruța Simina și publicat pe pressone.ro. Aflăm cu ce „au fost serviți“ minerii la București: 5484 de pîini, 4200 de conserve cu carne de vită și tot atîtea cu carne de porc, dar și 57 de kilograme de cîrnăciori oltenești, marmeladă etc.